Vhureakhovhe ha bindu ndi thendelo ya u rea khovhe. Thendelo i tea u humbelwa nahone ya ṋewa sa thendelo ya u rea khovhe kana u ita zwi tshimbilelanaho na vhureakhovhe u itela thengiso. Thendelo i katela u shela mulenzhe kha zwi tshimbilelanaho na vhureakhovhe na zwi si zwa u itela u ḽa. Uri vha kone u ita izwi, vha tea u ita khumbelo ya thendelo ya vhureakhovhe ine ya bviswa nga Minista wa zwa Mupo na Vhuendelamashango Department of Environmental Affairs and Tourism kana dzangano ḽine ḽa vha na maanḓa. Thendelo dza zwoṱhe kana dzi si dza zwoṱhe dza vhureakhovhe dzi bviswa kha sekhithara dzo khethwaho nga DEA&T zwi tshi ya nga Tshivhalo tsha zwine zwa nga Fashwa, kana Total Allowable Catch or Effort tshine tsha tiwa nga Minista wa zwa Mupo na Vhuendelamashango. A huna muthu ane a ḓo rea khovhe u itea vhubindudzi nga nnḓa ha thendelo.
Kha vha ite khumbelo ya vhureakhovhe ha bindu phanḓa ha u ita khumbelo ya thendelo ya vhureakhovhe u itela bindu. Thendelo i a vusuludzwa ṅwaha muṅwe na muṅwe nahone u sa tevhela zwidodombedzwa zwa thendelo zwi nga ita uri thendelo i fhahehwe, u fheliswa kana u thuthwa.
Vha ḓo tea u dovha vha vha na thendelo ya u endedza khovhe nga nṱha ha thendelo ya vhureakhovhe ha zwa bindu.
Kha vha ite khumbelo ya vhureakhovhe musi ho itwa khuwelelo ya khumbelo kha Gazette ya Muvhuso.
Kha vha wane fomo ya khumbelo ofisini dza Muhasho wa zwa Mupo na Vhuendelamashango kana fhethu ha phaḓaladzo ho ḓivhadzwaho nga muhasho.
Kha vha vhale nga vhuronwane, vha pfesese nahone vha vhone uri vha fusha ṱho ḓea dza khumbelo.
Kha vha ḓadze, vha saine fomo nahone vha i ḓise i fhelekedzwe nga dokhumenthe dzo teaho dzo sethifaiwaho na mbadelo yo tiwaho i sa lifhelwi murahu.
Khumbelo dzi ḓo thoma u shuminwa nadzo nga murahu ha ḓuvha ḽa u fhedzisela ḽa khumbelo nahone mvelelo dza khumbelo dzi ḓo ḓivhadzwa nga DEA&T nga maṅwalo,
U shumiwa na khumbelo zwi nga dzhia ṅwedzi muthihi uya kha miraru kana u fhira zwi tshi ya nga vhunzhi ha khumbelo dzo waniwaho nahone/kana nga khumbelo dza sekhithara dza khala ṅwaha dza vhureakhovhe.
Mbadelo dzi a sedzuluswa ṅwaha muṅwe na muṅwe kana dza tiwa nga Minista wa zwa Mupo na Vhuendelamshango kana dzangano ḽo ṋewaho maanḓa nga tshumisano na Minista wa Gwama.